proxectonos/corpus_dominio_legal_administrativo_tmp huggingface dataset:
ORDE do 16 de outubro de 2000 pola que se concede o Premio Antonio López Ferreiro de Investigación Humanística e o Premio para Investigadores Mozos (área de humanidades), correspondentes ós Premios Galicia de Investigación 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/11/2000

Pola orde da Consellería da Presidencia e Administración Pública do 14 de xuño de 2000 (DOG do 21), convocáronse o Premio Antonio López Ferreiro de Investigación Humanística e o Premio para Investigadores Mozos (área de humanidades), correspondentes ós Premios Galicia de Investigación 2000.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Primeiro.-Concederlle o Premio Antonio López Ferreiro de Investigación Humanística a Antonio Eiras Roel.
Segundo.-Concederlle o Premio para Investigadores Mozos (área de humanidades) a Jesús Ángel Sánchez García.
Esta orde pon fin á vía administrativa segundo o disposto nos artigos 114 e seguintes da Lei 4/1999, do 13 de xaneiro, que modifica a Lei 30/1992, de réxime xurídico das administracións públicas e do procedemento administrativo común.
Santiago de Compostela, 16 de outubro de 2000.
Jaime Pita Varela
Conselleiro da Presidencia e Administración Pública
ORDE do 23 de outubro de 2000 pola que se suprimen e se modifican centros públicos de educación infantil e primaria e centros públicos integrados no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/11/2000

Examinados os expedientes e os correspondentes informes das delegacións provinciais desta consellería na Coruña, Lugo, Ourense e Pontevedra.
Tendo en conta o artigo 31 do Estatuto de autonomía e que o artigo 1 do Decreto 213/1998, do 10 de xullo (DOG do 23), establece que lle corresponde á Consellería de Educación e Ordenación Universitaria a competencia en materia de educación.
Esta consellería, por proposta das direccións xerais de Persoal e a de Centros e Inspección Educativa,
DISPÓN:
Primeiro.-Modifica-la composición xurídica dos colexios rurais agrupados que figuran no anexo I.
Recoñéceselle ó profesorado afectado, os dereitos da Orde do 23 de xullo de 1991 (DOG do 19 de agosto).
Segundo.-Suprimi-las escolas fogar que figuran no anexo II.
Terceiro.-Suprimi-los centros públicos, catalogados con 1 unidade, e o EEI da Moureira-Meira (Moaña) e o EEI do Covelo (O Porriño), catalogados con dúas unidades, relacionados no anexo III.
Recoñéceselle ó profesorado afectado os dereitos da Orde do 23 de xullo de 1991 (DOG do 19 de agosto).
Cuarto.-Modifica-la composición xurídica dos centros públicos que figuran no anexo IV.
Quinto.-Modifica-la composición xurídica dos centros públicos integrados relacionados no anexo V.
Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 23 de outubro de 2000.
Celso Currás Fernández
Conselleiro de Educación e Ordenación Universitaria
ORDE do 16 de outubro de 2000, conxunta da Consellería da Presidencia e Administración Pública e da Consellería de Cultura, Comunicación Social e Turismo, pola que se amplía o prazo de presentación dos xustificantes de gasto das axudas concedidas ó abeiro da Orde do 8 de febreiro de 2000, conxunta da Consellería da Presidencia e Administración Pública e da Consellería de Cultura, Comunicación Social e Turismo, pola que se aproban as bases que rexerán as convocatorias de axudas e bolsas correspondentes ó Programa de Tecnoloxías da Información e das Comunicacións do Plan Galego de Investigación e Desenvolvemento Tecnolóxico (Diario Oficial de Galicia número 38, do 24 de febreiro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/11/2000

As consellerías da Presidencia e Administración Pública e Cultura, Comunicación Social e Turismo dictaron a Orde conxunta do 8 de febreiro de 2000, pola que se aproban as bases que rexerán as convocatorias de axudas e de bolsas correspondentes ó Programa de Tecnoloxías da Información e das Comunicacións do Plan Galego de Investigación e Desenvolvemento Tecnolóxico, e pola que se procede á súa convocatoria.
No punto 9 do anexo II da dita orde establécese que o prazo do que dispoñen os beneficiarios de proxectos de investigación empresarial para achega-los documentos requiridos para proceder ó libramento das axudas correspondentes remata o 31 de outubro, do exercicio correspondente á anualidade de que se trata.
Tendo en conta o atraso producido na resolución das ditas axudas, motivado polo longo proceso de avaliación dos proxectos, considérase necesario amplia-lo prazo de xustificación dos investimentos realizados no ano 2000 polos beneficiarios destas axudas.
En consecuencia, no uso das atribucións que nos foron concedidas,
DISPOÑEMOS:
Artigo único.-Amplia-lo prazo de presentación dos xustificantes de gasto correspondentes ós investimentos do ano 2000 das axudas concedidas ó amparo do anexo II da Orde do 8 de febreiro de 2000, conxunta da Consellería da Presidencia e Administración Pública e da Consellería de Cultura, Comunicación Social e Turismo, ata o día 24 de novembro de 2000.
Santiago de Compostela, 16 de outubro de 2000.
Jaime Pita VarelaJesús Pérez Varela
Conselleiro da PresidenciaConselleiro de Cultura,
e Administración PúblicaComunicación Social e Turismo
CORRECCIÓN de erros.-Decreto 252/2000, do 5 de outubro, polo que se regulan os laboratorios clínicos da Comunidade Autónoma de Galicia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 03/11/2000

Advertido erro no devandito decreto, publicado no DOG nº 207, do 25 de outubro de 2000, cómpre face-la seguinte corrección:
-Nas páxinas 14.509, 14.510 e 14.511, publicáronse como anexos II, III e IV, solicitudes non normalizadas, que deberán substituírse polos exemplares aprobados pola Inspección Xeral de Servicios que se achegan.
RESOLUCIÓN do 3 de outubro de 2000, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso contencioso-administrativo 01/0000535/2000, interposto pola Confederación Intersindical Galega.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/11/2000

Recibiuse nesta consellería escrito da Sección Primeira da Sala do Contencioso-Administrativo do Tribunal Superior de Xustiza de Galicia polo que se reclama o expediente administrativo referido ó recurso contencioso-administrativo 01/0000535/2000, interposto pola Confederación Intersindical Galega contra a orde da Consellería de Cultura, Comunicación Social e Turismo do 6 de abril de 2000 (DOG nº 77, do 19 de abril), sobre regulación da xornada de traballo da Inspección de Turismo.
Esta secretaría xeral acordou, en cumprimento do disposto no artigo 48 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo solicitado.
Así mesmo, de conformidade co disposto no artigo 49 da citada Lei 29/1998, notifícaselles ós interesados e son emprazados para que poidan comparecer como demandados no prazo de nove días.
Santiago de Compostela, 3 de outubro de 2000.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 6 de outubro de 2000 pola que se fai pública a relación de postos de traballo de persoal funcionario de Administración e servicios.
UNIVERSIDADE DA CORUÑA — III. OUTRAS DISPOSICIÓNS — 03/11/2000

Aprobada a relación de postos de traballo do persoal funcionario de administración e servicios desta universidade polo Consello Social na data do 29 de xullo de 2000, unha vez establecida pola Xunta de Goberno o día 21 de xuño de 2000, e para dar cumprimento ó previsto no artigo 15.3º da Lei 30/1984, do 2 de agosto, de medidas para a reforma da función pública.
Este rectorado, en uso das atribucións que lle confire o artigo 65 dos estatutos da Universidade da Coruña, resolve facer pública a relación de postos de traballo do persoal funcionario de administración e servicios da Universidade da Coruña que se recolle no anexo á presente resolución.
A Coruña, 6 de outubro de 2000.
José Luis Meilán Gil
Rector da Universidade da Coruña
CORRECCIÓN de erros.-Orde do 17 de xullo de 2000 pola que se modifica a regulación da prestación ortoprotésica na Comunidade Autónoma de Galicia.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 31/10/2000

Advertidos erros na devandita orde, publicada no Diario Oficial de Galicia nº 206, do martes, 24 de outubro de 2000 cómpre face-la oportuna corrección:
-Na páxina 14.419 a continuación do texto da orde deben engadirse os anexos I, II e III.
ORDE do 20 de outubro de 2000 pola que se modifica a do 31 de agosto pola que se anuncian subvencións a empresas privadas para a mellora de campamentos públicos de turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 31/10/2000

Para os efectos de posibilitar unha axeitada execución dos investimentos subvencionados ó abeiro da orde da Consellería de Cultura, Comunicación Social e Turismo do 31 de agosto de 2000 (DOG nº 182, do 19 de setembro) pola que se anuncian subvencións a empresas privadas para a mellora de campamentos públicos de turismo é polo que,
DISPOÑO:
Artigo único.-Modifica-lo prazo de presentación de xustificación do investimento executado para 2000 e, deste xeito, a fase do dito ano terase que
xustificar polos beneficiarios de subvencións, como data límite, o 30 de novembro de 2000.
Disposición derradeira
A presente orde entra en vigor o día da súa publicación no Diario Oficial de Galicia.
Santiago de Compostela, 20 de outubro de 2000.
Jesús Pérez Varela
Conselleiro de Cultura, Comunicación
Social e Turismo
ORDE do 20 de outubro de 2000 pola que se modifica a do 30 de maio pola que se anuncian subvencións a empresas privadas para a creación de hoteis.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 31/10/2000

Para os efectos de posibilitar unha axeitada execución dos investimentos subvencionados ó abeiro da orde da Consellería de Cultura, Comunicación Social e Turismo do 30 de maio de 2000 (DOG nº 115 do 14 de xuño) pola que se anuncian subvencións a empresas privadas para a creación de hoteis é polo que,
DISPOÑO:
Artigo único.-Modifica-lo prazo de presentación de xustificación do investimento executado para 2000 e, deste xeito, a fase do dito ano terase que xustificar polos beneficiarios de subvencións, como data límite, o 15 de novembro de 2000.
Disposición derradeira
A presente orde entra en vigor o día da súa publicación no Diario Oficial de Galicia.
Santiago de Compostela, 20 de outubro de 2000.
Jesús Pérez Varela
Conselleiro de Cultura, Comunicación
Social e Turismo
CORRECCIÓN de erros.-Orde do 10 de outubro de 2000 pola que se clasifican postos de traballo reservados a funcionarios/as de Administración local con habilitación de carácter nacional do Concello de Monforte de Lemos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/10/2000

Advertido erro na devandita orde, publicada no Diario Oficial de Galicia nº 203 do 19 de outubro de 2000, cómpre face-la seguinte rectificación:
Na páxina 14.247, no primeiro parágrafo, onde di: «...propoñendo a súa clasificación en clase primeira, categoría de entrada»; debe dicir: «...propoñendo a súa clasificación en clase segunda (2ª), categoría de entrada».
Na parte dispositiva, onde di: «...clasifícase en clase primeira (1ª)...», debe dicir: «...clasificación en clase segunda (2ª)...».
CORRECCIÓN de erros.-Decreto 225/2000, do 13 de setembro, de regularización de situacións dos ocupantes e cambio de réxime nas vivendas de promoción pública.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/10/2000

Advertida a omisión do anexo do devandito decreto e a súa conseguinte non publicación no Diario Oficial de Galicia número 192, do martes 3 de outubro pasado, páxina 13.697, cómpre publicalo a seguir:
CORRECCIÓN de erros.-Resolución do 28 de xullo de 2000 pola que se adxudican as axudas para a realización de actividades por parte de grupos de investigación, convocadas no anexo I da Orde do 29 de decembro de 1999 (Diario Oficial de Galicia, do 31 de xaneiro de 2000).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/10/2000

Advertidos erros no anexo I da devandita resolución, cómpre face-las oportunas correccións:
Na páxina 12.270, na columna correspondente a «PERSOAL», e para a solicitante que a continuación se sinala, onde di: «NON», debe dicir: «SI»:
MARÍA LUISA ANDRADE COUCE
Na páxina 12.271, na columna correspondente a «PERSOAL», e para os solicitantes que a continuación se sinalan, onde di: «NON», debe dicir: «SI»:
GARCÍA PINO, ANTONIO
DURÁN ESCRIBANO, IGNACIO
GIL SOSTRES, FERNANDO
Na páxina 12.272, na columna correspondente a «PERSOAL», e para os solicitantes que a continuación se sinalan, onde di: «NON», debe dicir: «SI»:
LIZ MARZÁN, LUIS MANUEL
MALLO FERRER, FEDERICO
GONZÁLEZ RODRÍGUEZ, ANTONIO
Na páxina 12.273, na columna correspondente a «PERSOAL», e para os solicitantes que a continuación se sinalan, onde di: «NON», debe dicir: «SI»:
PUERTAS AGUDO, JERÓNIMO
MEJUTO FERNÁNDEZ, JUAN CARLOS
Na páxina 12.274, na columna correspondente a «PERSOAL», e para os/as solicitantes que a continuación se sinalan, onde di: «NON», debe dicir: «SI»:
SUÁREZ BUERES, ANTONIO JUAN
VIEIRO IGLESIAS, PILAR
SANJUÁN LÓPEZ, ANDRÉS
SANJUÁN LÓPEZ, ANDRÉS
Na páxina 12.275, na columna correspondente a «PERSOAL», e para o solicitante que a continuación se sinala, onde di: «NON», debe dicir: «SI»:
VILA ABAD, JOSÉ MANUEL
Na páxina 12.273, na columna correspondente a «SOLICITANTE», onde di: «JOSÉ MARÍA QUINTELA QUINTELA», debe dicir: «JOSÉ MARÍA QUINTELA LÓPEZ».
RESOLUCIÓN do 19 de setembro de 2000 pola que se convocan unhas xornadas sobre a seguridade da poboación diante de situacións de risco: as respostas desde a experiencia e a investigación.
ACADEMIA GALEGA DE SEGURIDADE — III. OUTRAS DISPOSICIÓNS — 11/10/2000

Dentro dos programas de actividades que a Academia Galega de Seguridade ten previsto realizar no ano 2000, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre a seguridade da poboación
diante de situacións de risco: as respostas desde a experiencia e a investigación, que deberán desenvolverse conforme as seguintes bases:
Obxectivos.
As xornadas teñen por obxectivos afondar máis na análise daquelas situacións que entrañan máis risco e perigo para a seguridade colectiva da poboación, así como ter en conta as solucións e propostas que desde o campo da investigación científica, fundamentalmente desde as chamadas ciencias do perigo, e á vez desde a experiencia dos técnicos implicados nesta temática, se poden achegar para unha mellor garantía da seguridade.
Destinatarios.
As xornadas van dirixidas a persoal con responsabilidade en temas de protección civil, membros das forzas e corpos de Seguridade, bombeiros e colectivos interesados en xeral.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán será de 125.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 24 de outubro, ás 14 horas.
3. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración e datas.
As xornadas desenvolveranse durante os días 26 e 27 de outubro de 2000, en xornadas de mañá e tarde.
O horario será o seguinte:
Día 26: de 9.30 a 13.30 horas e de 16.15 a 20 horas.
Día 27: de 10 a 14 horas.
Relación de admitidos.
A relación de admitidos publicarase o día 25 de outubro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
As xornadas celebraranse no salón de actos nº 2 da Consellería da Presidencia e Administración Pública, sito no edificio administrativo San Caetano en Santiago de Compostela.
Certificado de asistencia.
Ó remate das xornadas entregaráselle un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento normal das xornadas para adaptalas ás necesidades da Administración e ás continxencias que poidan xurdir.
A Estrada, 19 de setembro de 2000.
Juan José Fariñas-Ferro Rodríguez
Director xeral da Escola Galega de Seguridade
CORRECCIÓN de erros.-Resolución do 26 de xullo de 2000 pola que se adxudican as axudas e bolsas correspondentes ó programa de investigación mariña do Plan Galego de Investigación e Desenvolvemento Tecnolóxico, convocadas nos anexos I, II e III da Orde do 6 de marzo de 2000 (Diario Oficial de Galicia do 13 de marzo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/10/2000

Advertido erro no anexo I da devandita resolución, cómpre face-la oportuna corrección:
Na páxina 11.687, na columna correspondente a «PERSOAL» e para o solicitante RICARDO BEIRAS GARCÍA-SABELL, onde di: «NON», debe dicir: «SI».
DECRETO 235/2000, do 9 de outubro, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 11/10/2000

Con motivo da viaxe do conselleiro de Sanidade e Servicios Sociais, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Hispanoamérica, encárgaselle o despacho dos asuntos da Consellería de Sanidade e Servicios Sociais, desde o día 11 de outubro ata o seu regreso, ó conselleiro de Educación e Ordenación Universitaria.
Santiago de Compostela, nove de outubro de dous mil.
Manuel Fraga Iribarne
Presidente da Xunta de Galicia
RESOLUCIÓN do 25 de setembro de 2000 pola que se convocan unhas xornadas sobre delictos informáticos.
ACADEMIA GALEGA DE SEGURIDADE — III. OUTRAS DISPOSICIÓNS — 13/10/2000

Dentro dos programas de actividades que a Academia Galega de Seguridade ten previsto realizar no ano 2000, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun
has xornadas sobre delictos informáticos, que deberán desenvolverse conforme as seguintes bases:
Obxectivos.
As xornadas teñen por obxectivos ofrecer ás forzas e corpos de seguridade a actualidade das intervencións que, en materia de prevención, investigación e represión, levan a cabo en día de hoxe os equipos sobranceiros das forzas e corpos de seguridade e doutras institucións, especialistas na persecución deste tipo de delictos.
Destinatarios.
As xornadas van dirixidas ós membros das forzas e corpos de seguridade, vixilancia aduaneira e colectivos interesados en xeral.
Inscrición.
A inscrición dos participantes será totalmente gratuíta.
Prazas.
O número de prazas que se ofertará será de 80.
Solicitudes.
1. O persoal que sesexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 7 de novembro de 2000, ás 14 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración e datas.
As xornadas desenvolveranse durante os días 13 e 14 de novembro de 2000, en xornadas de mañá e tarde.
O horario será o seguinte:
Día 13: das 9.30 ás 13.30 horas e das 16.15 ás 20 horas.
Día 14: das 10 ás 14 horas.
Relación de admitidos.
A relación de admitidos publicarase o día 8 de novembro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
As xornadas terán lugar no salón de actos da Academia Galega de Seguridade, sita na avenida da Cultura, s/n, no Concello da Estrada.
Certificado de asistencia.
Ó remate das xornadas entregaráselles un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 25 de setembro de 2000.
Juan José Fariñas-Ferro Rodríguez
Director xeral da Academia Galega de Seguridade
DECRETO 238/2000, do 11 de outubro, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 13/10/2000

Con motivo da viaxe do presidente da Xunta de Galicia á República Arxentina e á República Orien
tal de Uruguai, é necesario prove-la substitución durante o tempo da súa ausencia.
Polo tanto, en uso das atribucións que me confiere o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe á República Arxentina e á República Oriental de Uruguai, encárgaselle o despacho de asuntos da Presidencia, desde ó día catorce de outubro ata o seu regreso, ó conselleiro da Presidencia e Administración Pública.
Santiago de Compostela, once de outubro de dous mil.
Manuel Fraga Iribarne
Presidente
RESOLUCIÓN do 25 de setembro de 2000 pola que se fai pública a reforma da relación de postos de traballo do Consello de Contas de Galicia acordada polo Pleno en sesión que tivo lugar o día 15 de setembro de 2000.
CONSELLO DE CONTAS DE GALICIA — III. OUTRAS DISPOSICIÓNS — 13/10/2000

De conformidade co disposto no artigo 8, letra j do Regulamento de réxime interior do Consello de Contas, en relación cos artigos 6 e 25 da Lei 4/1998, do 26 de maio, da función pública de Galicia, o Pleno do Consello de Contas, en sesión que tivo lugar o día 15 de setembro de 2000 acordou modifica-la relación de postos de traballo do consello nos seguintes termos:
Modifica-la relación de postos de traballo da institución eliminando, para as dúas prazas de persoal eventual que coa denominación de asesor foran creadas en virtude de acordo plenario con data do 23 de decembro de 1994, o requisito de formación específica de ser membro do ROAC, quedando, en consecuencia, a definición de ámbolos dous postos segundo segue:
-Denominación: asesor.
-Titulación: licenciado universitario.
-Retribucións: equivalentes ás dun funcionario do grupo A, nivel 30.
O que se fai público para xeral coñecemento e efectos xurídicos pertinentes.
Santiago de Compostela, 25 de setembro de 2000.
Luciano Fariña Busto
Conselleiro Maior do Consello de Contas de Galicia
RESOLUCIÓN do 19 de setembro de 2000 pola que se convoca un curso sobre transportes.
ACADEMIA GALEGA DE SEGURIDADE — III. OUTRAS DISPOSICIÓNS — 13/10/2000

Dentro dos programas de actividades que a Academia Galega de Seguridade ten previsto realizar no ano 2000 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre transportes, que deberá desenvolverse conforme as seguintes bases:
Obxectivos.
O curso ten por obxectivo dota-los membros dos corpos e forzas de Seguridade duns coñecementos necesarios que lles poidan ser útiles no desempeño posterior do seu labor profesional.
Destinatarios.
O curso vai dirixido ós membros dos corpos da Policía Local de Galicia e membros da unidade do C.N.P. adscrita á Comunidade Autónoma de Galicia;
e, no caso de quedaren prazas vacantes, ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de outubro, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico, e seladas; será isto requisito indispensable para ser admitido nos cursos; o incumprimento deste requisito significará á non admisión ó devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso celebrarase en sesións de tarde, e nel trataranse, entre outros, os seguintes temas: a) Ámbito e normativa de aplicación. Clasificación. Títulos habilitantes. Distintivos. Documentos de control. Denuncias máis habituais. b) O tacógrafo. Lectura. c) Transporte escolar e de menores. Denuncias máis habituais. d) Transporte de mercadorías perigosas. Especial referencia ás distribucións no núcleo urbano, etc.
Datas.
O curso terá lugar do 13 ó 17 de novembro, en horario de 16 a 20 horas do serán.
Relación de admitidos.
A relación de admitidos publicarase o día 7 de novembro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adapta-lo ás necesidades da Administración e ás continxencias que poidan xurdir.
A Estrada, 19 de setembro de 2000.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 28 de setembro de 2000, da Dirección Xeral de Centros e Inspección Educativa, pola que se procede a nomear e facer pública a composición do tribunal que deberá xulga-las probas para a concesión do premio extraordinario das modalidades de bacharelato, regulado pola Lei orgánica 1/1990, do 3 de outubro, de ordenación xeral do sistema educativo, no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/2000

Conforme o artigo 7 da Orde do 28 de agosto de 2000, pola que se convocan os premios extraordinarios das modalidades de bacharelato para alumnos que rematasen os seus estudios de bacharelato no curso 1999-2000, esta dirección xeral
RESOLVE:
Primeiro.-Facer pública a composición do tribunal que deberá xulga-las probas para a concesión do premio extraordinario das modalidades do bacharelato, regulado pola LOXSE, que figura no anexo desta resolución.
Segundo.-O número de premios que se poden conceder na convocatoria do curso 1999-2000 na Comunidade Autónoma de Galicia é catro (4).
Santiago de Compostela, 28 de setembro de 2000.
Severino Somoza Gómez
Director xeral de Centros e Inspección Educativa
ANEXO
Presidente: Emilio Pérez Sánchez, inspector de Educación.
Vocais:
José Ramón Pereiró Rodríguez, inspector de Educación.
Agustín Hermida López, inspector de Educación.
Samuel Lago Fernández, inspector de Educación.
Constantino Prol Cid, inspector de Educación.
Jesús Álvarez Marcote, inspector de Educación.
Faustino Salgado López, inspector de Educación.
Pilar Miravalles González, inspectora de Educación.
Rodrigo Porral Mato, inspector de Educación.
Hilda Fraga López, profesora de ensino secundario.
María Ángeles Franqueira López, profesora de ensino secundario.
Suplentes:
Presidenta: Concepción Otero Vázquez, inspectora de Educación.
Vocais:
Fermín Álvarez Lata, inspector de Educación.
José María Arias Quintairos, inspector de Educación.
Juan López Pérez, inspector de Educación.
Manuel Reboredo Lavín, inspector de Educación.
Félix Perujo de Llano, inspector de Educación.
Felipe Fernández Martínez, profesor de ensino secundario.
Ramón Regueira Varela, profesor de ensino secundario.
RESOLUCIÓN do 21 de setembro de 2000 pola que se convoca un curso sobre urbanismo.
ACADEMIA GALEGA DE SEGURIDADE — III. OUTRAS DISPOSICIÓNS — 16/10/2000

Dentro dos programas de actividades que a Academia Galega de Seguridade ten previsto realizar no ano 2000 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre urbanismo que deberá desenvolverse conforme as seguintes bases:
Obxectivos.
O curso ten por obxectivo principal da-los coñecementos necesarios en materia de urbanismo e a súa normativa para que lles sexa útil ós policías no desempeño posterior de seu labor profesional.
Destinatarios.
O curso vai dirixido ós membros dos corpos das policías locais de Galicia e membros da unidade do C.N.P. adscrita á Comunidade Autónoma de Galicia; e, no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 6 de novembro, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico, e seladas; será isto requisito indispensable para ser admitido nos cursos; o incumprimento deste requisito significará á exclusión do devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso celebrarase do 20 ó 24 de novembro de 2000.
O horario será de 16 a 20 horas do serán.
Relación de admitidos.
A relación de admitidos publicarase o día 14 de novembro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na Avenida da Cultura, s/n, 36680 A Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 21 de setembro de 2000.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 20 de setembro de 2000, da Dirección Xeral de Montes e Medio Ambiente Natural, pola que se fixan as normas do sorteo de permisos de pesca en coutos para a tempada de 2001.
CONSELLERÍA DE MEDIO AMBIENTE — III. OUTRAS DISPOSICIÓNS — 16/10/2000

De conformidade co establecido no artigo 34 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), correspóndelle a esta dirección xeral fixa-las normas que rexerán o sorteo de permisos de couto para pescadores.
Para a tempada de pesca do 2001 as normas do sorteo de permisos serán as seguintes:
-As solicitudes presentaranse antes das 14 horas do 15 de novembro no rexistro do servicio provincial de Medio Ambiente Natural que corresponda, ou mediante os procedementos descritos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
-En cada servicio provincial de Medio Ambiente Natural e na Dirección Xeral de Montes e Medio Ambiente Natural estarán ó dispor dos pescadores os correspondentes modelos de solicitude.
-O sorteo terá lugar nos servicios provinciais de Medio Ambiente Natural o día 27 de novembro.
-A hora do sorteo, os procedementos do sorteo e de selección de permisos e outras normas complementarias serán establecidas por cada servicio provincial de Medio Ambiente Natural e expostas no taboleiro de anuncios de cada delegación provincial da Consellería de Medio Ambiente.
-A normativa de funcionamento dos coutos será a que estableza a orde anual de pesca continental para a tempada 2001. Os permisos serán outorgados con esta condición e sen que os posibles cambios na normativa poidan dar lugar a cambios de permisos, agás no caso concreto de que se prohiba a práctica da pesca na data ou no couto obtido.
Santiago de Compostela, 20 de setembro de 2000.
Tomás Fernández-Couto Juanas
Director xeral de Montes e Medio Ambiente
Natural
ORDE do 5 de outubro de 2000 pola que se resolve a cesión en propiedade de vehículos adecuadamente preparados ós concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/10/2000

Por Orde do 31 de xaneiro de 2000 (DOG nº 28, do 10 de febreiro), a Consellería de Xustiza, Interior e Relacións Laborais anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
A teor do disposto na disposición adicional desta orde, na que se establecía que a achega compensatoria realizada polos beneficiarios segundo o disposto no artigo 6.2º a) podería xerar créditos no estado de gastos do orzamento desta consellería, que poderían ser utilizados na adquisición e adxudicación de máis vehículos,
RESOLVO:
Primeiro.-Conceder con cargo á aplicación 13.02.624.0, programa 123.A, dos orzamentos xerais da Comunidade Autónoma de Galicia para 2000, a cesión en propiedade dun vehículo equipado para uso da policía local ós concellos de Ortigueira e O Barco de Valdeorras, unha vez verificados os requisitos establecidos pola Orde do 31 de xaneiro de 2000 (DOG nº 28, do 10 de febreiro) ó abeiro da cal presentaron a súa correspondente solicitude.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 5 de outubro de 2000.
Antonio Pillado Montero
Conselleiro de Xustiza, Interior
e Relacións Laborais
CORRECCIÓN de erros.-Orde do 28 de setembro de 2000 pola que se convocan cursos de formación en lingua galega (niveis de iniciación e perfeccionamento) e linguaxe xurídica galega (niveis básico, medio e superior) para o persoal ó servicio da Administración de xustiza.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/10/2000

Advertida a omisión do anexo da devandita orde, publicada no Diario Oficial de Galicia nº 195, do pasado 6 de outubro de 2000, procédese á súa publicación.
DECRETO 233/2000, do 28 de setembro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 10/10/2000

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 f) do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente
DISPOÑO:
Artigo único.- Noméase membro titular do Consello Económico e Social de Galicia a Fausto Santamarina Fernández, segundo a proposta da Conferación de Empresarios de Galicia.
Santiago de Compostela, vinteoito de setembro de dous mil.
Manuel Fraga Iribarne
Presidente
CONSELLERÍA DE PRESIDENCIA
E ADMINISTRACIÓN PÚBLICA
ORDE do 9 de outubro de 2000 pola que se nomean os membros do xurado do Premio Antonio López Ferreiro de Investigación Humanística e do Premio para Investigadores Mozos (área de humanidades), correspondentes ós Premios Galicia de Investigación 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/10/2000

A orde da Consellería da Presidencia e Administración Pública do 14 de xuño de 2000 (DOG do 21 de xuño), convoca o Premio Antonio López Ferreiro de Investigación Humanística e o Premio para Investigadores Mozos (área de humanidades), correspondentes ós Premios Galicia de Investigación 2000.
Na base sexta do artigo 1 da citada orde establécese a composición do xurado que seleccionará os candidatos. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede,
DISPOÑO:
Artigo único.-Nomear membros do xurado do Premio Antonio López Ferreiro de Investigación Huma
nística e do Premio para Investigadores Mozos (área de humanidades), correspondentes ós Premios Galicia de Investigación 2000, as persoas que a seguir se relacionan:
Presidente:
-Juan Piñeiro Permuy, exconselleiro de Educación e Ordenación Universitaria da Xunta de Galicia e expresidente do Consello Escolar do Estado.
Vocais:
-Isidro Gonzalo Bango Torviso, catedrático na Facultade de Filosofía e Letras da Universidade Autónoma de Madrid.
-Alfonso Barca Lozano, catedrático na Facultade de Ciencias da Educación da Universidade da Coruña.
-Xosé Ramón Barreiro Fernández, catedrático na Facultade de Xeografía e Historia da Universidade de Santiago de Compostela.
-Carmelo Lisón Tolosana, catedrático emérito na Facultade de Ciencias Políticas e Socioloxía da Universidade Complutense de Madrid.
-Ermelindo Portela Silva, catedrático na Facultade de Xeografía e Historia da Universidade de Santiago de Compostela.
-Dolores Troncoso Durán, catedrática na Facultade de Humanidades da Universidad de Vigo.
Secretario: Benito R. Fernández Rodríguez, subdirector xeral de Xestión da Secretaría Xeral de Investigación e Desenvolvemento, que actuará con voz pero sen voto.
Santiago de Compostela, 9 de outubro de 2000.
Jaime Pita Varela
Conselleiro da Presidencia e Administración
Pública
ORDE do 5 de outubro de 2000 pola que se establece un segundo prazo de solicitudes para os plans de reestructuración e reconversión do viñedo en Galicia regulados pola Orde do 5 de setembro de 2000.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 13/10/2000

A Orde do 5 de setembro de 2000 regula os plans de reestructuración e reconversión do viñedo en Galicia. No seu artigo 6 punto 3º establécese o período de solicitudes das axudas para a campaña 2000-2001 fixándose a posibilidade de abrir un segundo prazo de solicitudes en caso de non esgotarse a dotación orzamentaria.
Neste momento, e dado que o límite máximo para este segundo prazo se sitúa no 15 de novembro segundo o Real decreto 1472/2000 e a propia orde de referencia, é necesario habilitar este prazo o antes posible, aínda que non se coñezan exactamente as dispoñibilidades orzamentarias, para que os viticultores galegos poidan presentar plans correctamente establecidos e tecnicamente analizados.
En consecuencia, as solicitudes presentadas no 2º período só se poderán atender en caso de que finalmente exista crédito remanente do primeiro período.
Por todo o anteriormente exposto, de acordo co disposto no artigo 30.1.3 do Estatuto de autonomía de Galicia e en uso das competencias que me confire a Lei 1/1983, reguladora da Xunta e do seu presidente,
DISPOÑO:
Artigo único.-Ábrese un segundo período de solicitudes de axuda para a realización de plans de reestructuración e reconversión do viñedo regulados pola Orde do 5 de setembro de 2000, que abranguerá desde o mesmo día da publicación desta orde no Diario Oficial de Galicia ata o 15 de novembro de 2000.
Disposicións derradeiras
Primeira.-Facúltase o director xeral de Producción Agropecuaria para dicta-las instruccións necesarias para a publicación da presente orde.
Segunda.-A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de outubro de 2000.
Cástor Gago álvarez
Conselleiro de Agricultura, Gandería
e Política Agroalimentaria
DECRETO 232/2000, do 28 de setembro, polo que se dispón o cesamento de dous membros do Consello Económico e Social de Galicia.
PRESIDENCIA — II. AUTORIDADES E PERSOAL — 10/10/2000

En virtude do establecido nos artigos 8, parágrafo terceiro, e 10 f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 9 e) do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente
DISPOÑO:
Artigo único.-Que cese como membro titular do Consello Económico e Social de Galicia, Rafael Sánchez Sostre e como membro suplente do anterior,
Fausto Santamarina Fernández, en representación da Conferación de Empresarios de Galicia.
Santiago de Compostela, vinteoito de setembro de dous mil.
Manuel Fraga Iribarne
Presidente
ORDE do 27 de setembro de 2000 pola que se modifica a do 26 de xullo de 2000, pola que se establecen medidas de apoio a agrupacións e entidades para a mellora da eficacia dos sistemas productivos agrarios.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 10/10/2000

A incorporación de fondos finalistas procedentes doutras administracións públicas determinan a necesidade de modifica-las contías de determinados conceptos orzamentarios.
En consecuencia, de acordo co disposto no artigo 30.I.3, en relación co artigo 33.1º do Estatuto de autonomía de Galicia, e en uso das competencias que me confire a Lei 1/1983, do 22 de febreiro, modificada pola Lei 11/1988, do 20 de outubro, reguladora da Xunta e do seu presidente,
DISPOÑO:
Artigo único.-Modifícase o artigo 15 na súa letra b), da Orde do 26 de xullo de 2000, pola que se establecen medidas de apoio a agrupacións e entidades para a mellora da eficacia dos sistemas productivos agrarios, de xeito que queda redactado como segue:
b) 09.03.613-A.771.0 «Agrupacións de defensa sanitaria»: 62.427.606 pesetas.
Santiago de Compostela, 27 de setembro de 2000.
Cástor Gago Álvarez
Conselleiro de Agricultura, Gandería e Política
Agroalimentaria
RESOLUCIÓN do 2 de outubro de 2000 pola que se ordena a publicación do acordo do Consello da Xunta de Galicia do 29 de setembro de 2000, polo que se declara municipio turístico galego o concello de Miño.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 10/10/2000

O Consello da Xunta de Galicia na súa reunión do día 29 de setembro de 2000 adopotou, por proposta do conselleiro de Cultura, Comunicación Social e Turismo, o seguinte acordo:
Declarar municipio turístico galego o concello de Miño, pertencente á provincia da Coruña, de acordo co disposto no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento do disposto no citado artigo, ordénase a publicación do acordo no Diario Oficial de Galicia e a notificación ó concello correspondente.
Santiago de Compostela, 2 de outubro de 2000.
Jesús Pérez Varela
Conselleiro de Cultura, Comunicación Social
e Turismo
CORRECCIÓN de erros.-Orde do 4 de outubro de 2000 pola que se dictan normas para garanti-los servicios esenciais durante a folga convocada para o día 10 de outubro de 2000 no ámbito dos organimos e entidades dependentes da Administración autonómica.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/10/2000

Advertidos erros na devandita orde, publicada no
DOG nº 196, do luns 9 de outubro de 2000, cómpre
face-las oportunas correccións:
Nas páxinas 13.839 e 13.843, punto II, onde di:
«Consellería de Agricultura, Gandería e Montes»,
debe dicir: «Consellería de Agricultura, Gandería
e Política Agroalimentaria».
Na páxina 13.843, columna esquerda, penúltima
liña di: «-O xefe de persoal.» e debe dicir: «-Os
xefes de persoal.». Na última liña di: «-O habilitado.»
e debe dicir: «Un conductor.».
DECRETO 246/2000, do 29 de setembro, polo que se resolve o expediente de deslinde entre os termos municipais de Covelo e Mondariz.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/10/2000

O Concello de Covelo, en sesión plenaria do 25 de marzo de 1994, iniciou expediente de deslinde do seu termo municipal co do Concello de Mondariz, no tramo comprendido entre os marcos 1º a 15º, por existir diverxencia en canto á maneira de aprecia-lo sitio por onde debe pasa-la liña divisoria, remitindo ambos concellos a documentación do expediente á Xunta de Galicia.
Tramitado o expediente de acordo co procedemento establecido nas leis 7/1985, do 2 de abril, reguladora das bases do réxime local e 5/1997, do 22 de xullo, de Administración local de Galicia, o Instituto Xeográfico Nacional emitiu informe con data 16 de decembro de 1998 e complementario de data 19 de xuño de 2000, presentando alegacións ó primeiro o Concello de Mondariz.
Visto o disposto nos artigos 41.1º e 44.3º da Lei 5/1997, de Administración local de Galicia, segundo os cales os conflictos que poidan suscitarse entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial e da Comisión
Galega de Delimitación Territorial, e previo dictame do Consello Consultivo de Galicia.
Por proposta do conselleiro de Xustiza, Interior e Relacións Laborais, oído o Consello Consultivo de Galicia e logo de deliberación do Consello da Xunta de Galicia, na súa reunión do día vintenove de setembro de dous mil,
DISPOÑO:
Artigo único.-Resolve-la cuestión suscitada entre os concellos de Covelo e Mondariz, ámbolos dous da provincia de Pontevedra, sobre o deslinde dos seus termos municipais no sentido de considerar válida e vixente a liña límite xurisdiccional que se describe na acta de deslinde de 1890 e na de deslinde e encalamento de 1954, tal e como se representa no mapa topográfico a escala 1:25.000 do Instituto Xeográfico Nacional segundo figura no anexo deste decreto.
Santiago de Compostela, vintenove de setembro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais